Diari Oficial de la Generalitat Valenciana


Sumari del DOGV 873, del 21-07-1988 (1988/811691)

ORDRE de 30 de juny de 1988, de la Conselleria de Cultura, Educació i Ciència, per la qual es convoca un concurs públic per a premiar Projectes de Creació d'Empreses fets per professors i alumnes de Formació Professional i d'Educació Permanent d'Adults.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/30/(3)/dof/vci/html**

### Dades del document

Número de DOGV
:   873

Data del DOGV
:   21-07-1988

Secció del DOGV
:   DISPOSICIONS GENERALS

Número del document
:   1988/811691


Data del document
:   30-06-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 30 de juny de 1988, de la Conselleria de Cultura, Educació i Ciència, per la qual es convoca un concurs públic per premiar projectes de creació d'Empreses fets per professors i alumnes de Formació Professional i d'Educació Permanent d'Adults.  
La problemàtica que actualment tenen els joves en el pas a la vida professional és un dels reptes més importants que té plantejat el sistema educatiu. Fins ara, l?ensenyament reglat pretenia inserir els joves en les empreses, però, aquesta acció és insuficient i, des de distints estaments socials, es demana una posició més activa dels centres educatius en la línia de fomentar la iniciativa empresarial.  
Hui en dia, el nostre entorn està generant possibilitats de creació d'activitat empresarial i, més encara, en l'economia valenciana, ateses unes característiques dels sectors empresarials tradicionals i dels sectors innovadors que necessiten una indústria auxiliar important.  
La CEE, l'Administració Central i la Generalitat Valenciana han dissenyat i engegat unes mesures orientades a donar suport a les iniciatives empresarials de la petita i mitjana empresa, com són préstecs, subvencions, reduccions d'impostos etc. i aquestes ajudes són més importants si el col·lectiu de treball està compost per joves menors de 25 anys.  
Per a aconseguir que els estudiants dels centres de Formació Professional connecten amb les oportunitats de mercat i amb les ofertes d?ajustament econòmic, com un mitjà més de col·laboració 'amb la transició dels joves de l'escola a la vida activa, és convenient fomentar grups d'emprenedors que posen en marxa projectes innovadors de creació d?empreses, a partir d'idees de negoci o activitat econòmica que els suggeresca l'entorn on viuen.  
Per tot això, la Conselleria de Cultura, Educació i Ciència,  
ORDENA:  
Primer  
Convocar el I Concurs de Creació d'Empreses, segons les bases de l'Annex que porta adjunt aquesta Ordre, amb caràcter de concurs públic al qual poden presentar-se grups de professors i alumnes de Formació Professional i d'Educació Permanent d?adults, de l'àmbit de la Comunitat Valenciana.  
Segon  
Aprovar les bases que regiran el concurs de creació d'empreses incloses en l'Annex.  
Tercer  
L?import dels premis a què fa referència la present Ordre són consignats en l'aplicació pressupostària 26.33.800.2.212.20 del vigent pressupost de la Generalitat Valenciana per a 1988, i l'import total de la partida pressupostària no depassarà els tres milions de pessetes (3.000.000 PTA).  
Quart  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 30 de juny de 1988.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Primer. L?objectiu del present concurs és fomentar la iniciativa i la creativitat empresarial dels alumnes i professors de Formació Professional i d'Educació Permanent d' Adults.  
Segon. Els projectes de creació d'empreses s'hauran de presentar per grups d'alumnes de FP i EPA no superior a set. Els equips hauran d?estar coordinats per un o més professors. Els treballs presentats seran inèdits i no podran haver estat premiats amb anterioritat en concursos semblants.  
Tercer. S'estableixen sis premis de 500.000 PTA cada un.  
Els diners es lliuraran a la persona que expressament hi conste com a responsable.  
Quart. Per a participar en el concurs cal estar matriculat en un centre públic o privat de Formació Professional, de segon grau, d'EPA, o en algun dels mòduls professionals de la Reforma dels Ensenyaments Mitjans de la Comunitat Valenciana. En el cas dels coordinadors, es requereix ser professor en actiu d'un centre públic o privat de Formació Professional o d'EPA. També podran presentar-se al concurs equips formats per membres de dos o més centres.  
Cinqué. Els treballs que opten pel concurs, adreçats a la Direcció General de Centres i Promoció Educativa de la Conselleria de Cultura, Educació i Ciència, es presentaran per exemplar duplicat en els Serveis Territorials de Cultura i Educació corresponents, o a través de qualssevol de los formes establertes en l'article 66 de la Llei de Procediment Administratiu, i portaran adjunta la documentació següent:  
a) La certificació del director del centre acreditativa que els concursants hi presten serveis, estan matriculats en el centre o ho han estat durant els cursos 1985/86 o 1986/87. Si un dels coordinadors és el director del centre, la certificació l'haurà d'expedir el Director Territorial corresponent.  
b) Descripció del projecte, que haurà de contenir, almenys, els apartats següents:  
1. Fórmula jurídica per la qual s'opta (Societat Limitada, Cooperativa, Treball Autònom, Societat Anònima Laboral, etc.).  
2. Estudi econòmic amb indicació de les fonts de finançament.  
3. Producte o servei que ofereix i raonament pel qual ha estat escollit.  
4. Justificació de la ubicació de l'empresa.  
Situació actual del mercat i perspectives de futur.  
5. Recursos naturals o industrials de l'entorn que s'utilitzaran.  
Sisè. Els treballs tindran una extensió mínima de trenta folis i, un màxim de cinquanta, escrits a màquina i a doble espai.  
Seté. Els treballs es podran presentar indistintament en valencià o castellà  
Vuité. El termini de presentació dels projectes de creació d?empreses que opten pel concurs que es convoca per la present Ordre finalitza el 30 de novembre de 1988.  
Novè. La valoració i concessió dels premis del concurs de creació d?empreses es realitzarà a proposta d'un jurat compost per les persones següents:  
- President. El Director General de Centres i Promoció Educativa.  
- Vice-president. El Cap del Servei de Programes d'Alumnes que actuarà com a President en absència d'aquest.  
- Vocals:  
Un representant de l'IMPIVA, nomenat pel seu President.  
Un representant de la Direcció General de Cooperació i Ocupació, nomenat pel seu Director General.  
Un representant de la Cambra de Comerç, Indústria i Navegació de València, nomenat pel seu President.  
Dos representants del Consell Escolar Valencià, nomenats per la seua Presidenta.  
Un representant de la Direcció General d'Ordenació Acadèmica i Innovació Educativa, nomenat pel seu Director General.  
Un representant de cada una de les Caixes d'Estalvis col·laboradores, nomenats pels Consells d?administració d?aquestes.  
- El responsable del Programa Transició de l'escola a la vida activa, que actuarà de Secretari.  
Desè. El jurat emetrà el seu vot d'acord amb els criteris següents:  
- Grau d'adequació a l'entorn econòmico-social.  
- Qualitat del projecte.  
- Creativitat de la idea de negoci o activitat.  
- Viabilitat de l'empresa.  
- Facilitat de realització del projecte per un grup de joves menors de vint-i-cinc anys.  
- Implicació en el projecte dels distints components de la comunitat educativa.  
Onzè. El jurat decidirà la concessió dels premis del concurs que es publicarà en els mitjans ordinaris de difusió i es comunicarà a les persones interessades.  
Dotzè. Els treballs seleccionats quedaran en propietat de la Conselleria de Cultura, Educació i Ciència, que en podrà fer ús i publicar-los, si s?escau.  
Tretzè. Els components del equips premiats que desitgen posar en marxa el projecte, comptaran amb la col·laboració de la Direcció General de Centres i promoció Educativa, la qual els facilitarà els contactes necessaris amb aquelles institucions públiques i privades que tinguen programes d'actuació en el camp de la creació d?empreses i, en especial, les de tipus juvenil.  
Catorzè. Els projectes presentats al concurs i que no siguen premiats, disposaran de sis mesos per a ser retirats de la Direcció General de Centres i Promoció Educativa. Passat aquest termini els treballs seran arxivats.


Còpia Permalink ELI